
	Vidaus audito atlikimo motyvai
	Vidaus auditas atliktas, įgyvendinant Centralizuoto vidaus audito skyriaus 2026 metų veiklos planą.

	Vidaus audito atlikimo  trukmė
	Vidaus auditas pradėtas 2026 m. rugsėjo 29 d., baigtas 2026 m. spalio 15 d.

	Vidaus audito apimtis
	Vidaus audito metu vertinta Kretingos rajono savivaldybės (toliau – Savivaldybė) administracijos struktūrinių padalinių pateikta ir viešai prieinama informacija dėl administracinės naštos mažinimo priemonių, numatytų 2025-2027 metų Administracinės naštos mažinimo priemonių plane, įvykdymo už laikotarpį nuo 2025 m. liepos 1 d. iki 2025 m. gruodžio 31 d.
Audituojamas laikotarpis nuo 2025 m. liepos 1 d. iki 2025 m. gruodžio 31 d.

	Vidaus audito tikslas
	Įvertinti, ar 2025-2027 metų Administracinės naštos mažinimo priemonių plane numatytos priemonės tinkamai įgyvendinamos, ar laikomasi įvykdymo terminų.
Įvertinti vidaus kontrolę bei pateikti vertinimo išvadą – labai gerai, gerai, patenkinamai, silpnai.

	Vertinimo kriterijai
	Vidaus auditas atliktas vadovaujantis Lietuvos Respublikos administracinės naštos mažinimo įstatymu, Lietuvos Respublikos vidaus kontrolės ir vidaus audito įstatymu, Lietuvos Respublikos Vyriausybės 2011 m. vasario 23 d. nutarimu Nr. 213 „Dėl administracinės naštos piliečiams ir kitiems asmenims nustatymo ir įvertinimo metodikos patvirtinimo“, Lietuvos Respublikos Vyriausybės 2012 m. sausio 11 d. nutarimu Nr. 4 „Dėl administracinės naštos ūkio subjektams nustatymo metodikos patvirtinimo“, Vidaus audito metodika, Savivaldybės tarybos sprendimais, Savivaldybės administracijos direktoriaus įsakymais.. 

	Vidaus audito vykdytojas (-ai)
	Centralizuoto vidaus audito skyriaus vedėja Dalia Katauskienė.

	Vidaus audito apribojimai, jeigu jų buvo
	Atliekant vidaus auditą  jokie apribojimai nebuvo taikyti.

Lietuvos Respublikos Seimas, atsižvelgdamas į tai, kad nepagrįsta ir neproporcinga administracinė našta turi neigiamą poveikį šalies gyventojams, ekonomikai ir verslo aplinkai, 2012 m.  lapkričio 8 d. priėmė Lietuvos Respublikos administracinės naštos mažinimo įstatymą (toliau – Įstatymas). Įstatymo tikslas – užtikrinti darnų administracinės naštos[footnoteRef:1]  mažinimo procesą, orientuotą į piliečių, verslo subjektų ir valstybės interesus, kuo mažesnėmis sąnaudomis pasiekti teisės aktuose numatytų tikslų. Įstatymu siekiama užtikrinti administracinės naštos stebėseną, ypač nepagrįstos administracinės naštos mažinimą. Įstatyme numatyta, kad savivaldybių vykdomosios institucijos savivaldybių taryboms pateikia tvirtinti dviejų metų administracinės naštos mažinimo priemonių planą (nurodant konkrečių veiksmų įvykdymo terminus) arba administracinės naštos mažinimo priemonės įtraukiamos į savivaldybių taryboms teikiamus tvirtinti savivaldybių strateginių veiklos planų projektus (Įstatymo redakcija nuo 2014 m. spalio 1 d.). Vadovaujantis Įstatymo 6 straipsnio 1 dalies pakeitimais, nuo 2014 m. spalio 1 d. administracinės naštos mažinimo priemonės įtraukiamos į savivaldybių taryboms teikiamus tvirtinti savivaldybių strateginių veiklos planų projektus. Savivaldybių tarybos, Lietuvos Respublikos vietos savivaldos įstatymo nustatyta tvarka teikdamos veiklos ataskaitas savivaldybės bendruomenei, privalo jose nurodyti ir įvertinti praėjusio ataskaitinio laikotarpio administracinės naštos mažinimo priemonių vykdymo rezultatus. Savivaldybių centralizuotos vidaus audito tarnybos pasibaigus pusmečiui vertina, kaip vykdomos administracinės naštos mažinimo priemonės, vadovaudamosi Lietuvos Respublikos vidaus kontrolės ir vidaus audito įstatymu ir kitais vidaus auditą reglamentuojančiais teisės aktais. Savivaldybių centralizuotų vidaus audito tarnybų ataskaitos dėl administracinės naštos mažinimo priemonių vykdymo vertinimo skelbiamos savivaldybių interneto svetainėse. [1:  Administracinė našta - laiko sąnaudos ir finansinės išlaidos, kurias patiria ar gali patirti asmenys vykdydami teisės aktuose nustatytus ar teisės aktų projektuose siūlomus nustatyti informacinius įpareigojimus. 
Informacinis įpareigojimas – teisės akte asmeniui nustatytas ar teisės akto projekte siūlomas asmeniui nustatyti įpareigojimas pateikti valstybės ar savivaldybių institucijoms ar įstaigoms arba jų įgaliotiems asmenims informaciją apie savo veiklą ar gaminius arba kitą teisės akte nustatytą ar teisės akto projekte siūlomą nustatyti informaciją; tokią informaciją kaupti, saugoti ir pateikti valstybės ar savivaldybių institucijų ar įstaigų arba jų įgalioto asmens atskiru pareikalavimu; pateikti informaciją trečiosioms šalims.] 

 Savivaldybės taryba 2025-01-30 sprendimu Nr. T2-1 „Dėl Kretingos rajono savivaldybės 2025–2027 metų strateginio veiklos plano tvirtinimo“ patvirtino Kretingos rajono savivaldybės 2025–2027 metų administracinės naštos mažinimo priemonių planą (toliau – Priemonių planas). Priemonių plane iš viso numatytos 5 administracinės naštos mažinimo priemonės.

	Pastebėjimai
	Dėl priemonės Nr. 1.1 įgyvendinimo. Vidaus audito skyriui, atlikus 2025 m. II pusmečio administracinės naštos mažinimo priemonių plano vykdymo vertinimą, nustatyta, kad buvo sudaryta administracinės naštos mažinimo priemonių įgyvendinimo darbo grupė Kretingos rajono savivaldybės administracijos direktoriaus įsakymu 2024 m. lapkričio 22 d. Nr. A1-630 „Dėl darbo grupės sudarymo“. Darbo grupė buvo įpareigota išanalizuoti esamą situaciją, susijusią su administracinės naštos mažinimu Savivaldybėje, bei numatyti būtinas priemones įgyvendinti, siekiant mažinti administracinę naštą. Atsižvelgiant į tai, buvo parengtas Administracinės naštos mažinimo priemonių planas, kuris patvirtintas Kretingos rajono savivaldybės administracijos direktoriaus 2025 m. lapkričio 24 d. įsakymu Nr. A1-768. Pažymėtina, kad minėta sudaryta Darbo grupė buvo pripažinta netekusiu galios Kretingos rajono savivaldybės administracijos direktoriaus 2025 m. gruodžio 16 d. įsakymu Nr. A1-820. Priemonė įgyvendinta.
Dėl priemonės Nr. 1.2 įgyvendinimo. Lietuvos Respublikos ekonomikos ir inovacijų ministerija 2025 m. gruodžio 3 d. organizavo nemokamus mokymus „Reguliavimo naštos mažinimo menas: kaip kurti mažiau varžančią verslo aplinką“ Savivaldybės administracijos darbuotojams. Priemonė įgyvendinta.
Dėl priemonės Nr. 1.3 įgyvendinimo. Audituojamuoju laikotarpiu fizinių asmenų ir verslo subjektų apklausa dėl savivaldybės teikiamų viešųjų paslaugų kokybės nebuvo organizuota, nes Priemonių plane numatyta atlikti apklausą 2026 metais. Priemonės įvykdymo terminas nepasibaigęs.
Dėl priemonės Nr. 1.4 įgyvendinimo. Savivaldybė ir jai pavaldžios įstaigos turi visas technines galimybes parengtus dokumentus pasirašyti el. parašu. Priemonė audituojamu laikotarpiu įgyvendinta.
Dėl priemonės Nr. 1.5 įgyvendinimo. 2025 m. gruodžio 15 d. savivaldybei pavaldžių įstaigų raštinės moduliams DVS „Kontora“ sistemoje buvo įsigytas papildomas savitarnos modulis raštinėms. Priemonės įvykdymo terminas nepasibaigęs.


	Išvados
	Kretingos rajono savivaldybės 2025-2027 metų administracinės naštos mažinimo priemonių plano priemonės 2025 m. antrąjį pusmetį yra įgyvendinamos pagal numatytą planą.

	Vidaus kontrolės sistemos vertinimas
	Vertinant Kretingos rajono savivaldybės 2025-2027 metų administracinės naštos mažinimo priemonių plano 2025 m. antrojo pusmečio priemonių įgyvendinimą, nustatyta nesvarbių vidaus kontrolės trūkumų, neturinčių neigiamos įtakos viešojo juridinio asmens veiklos rezultatams.
Kretingos rajono savivaldybės administracijos vykdoma vidaus kontrolės sistema vertinama gerai.

	TIKSLAS – SUDARYTI SĄLYGAS KUO MAŽESNĖMIS LAIKO SĄNAUDOMIS IR FINANSINĖMIS IŠLAIDOMIS PASIEKTI TEISĖS AKTUOSE NUMATYTŲ TIKSLŲ

	Eil. Nr.
	Priemonė
	Įvykdymo terminas
	Vertinimo kriterijus
	Siektina reikšmė
	Vykdytojas
	Priemonės paaiškinimas
	Vidaus audito pastebėjimai

	1.1.
	Išanalizuoti esamą situaciją, susijusią su administracinės naštos mažinimu, Savivaldybėje
	2025 m. 

	Parengta situacijos analizė (parengtas dokumentas)
	1 vnt. 
	Administracinės naštos mažinimo priemonių įgyvendinimo darbo grupė
	Tikslas – įvertinti esamą situaciją Savivaldybėje. Uždaviniai:
1. Nustatyti šiuo metu taikomas administracinės naštos mažinimo priemones Savivaldybėje.
2. Apibrėžti problemą (-as).
3. Numatyti būtinas įgyvendinti priemones, siekiant mažinti administracinę naštą Savivaldybėje. 
	Vidaus audito skyriui, atlikus 2025 m. II pusmečio administracinės naštos mažinimo priemonių plano vykdymo vertinimą, nustatyta, kad buvo sudaryta administracinės naštos mažinimo priemonių įgyvendinimo darbo grupė Kretingos rajono savivaldybės administracijos direktoriaus įsakymu 2024 m. lapkričio 22 d. Nr. A1-630 „Dėl darbo grupės sudarymo“. Darbo grupė buvo įpareigota išanalizuoti esamą situaciją, susijusią su administracinės naštos mažinimu Savivaldybėje, bei numatyti būtinas priemones įgyvendinti, siekiant mažinti administracinę naštą. Atsižvelgiant į tai, buvo parengtas Administracinės naštos mažinimo priemonių planas, kuris patvirtintas Kretingos rajono savivaldybės administracijos direktoriaus 2025 m. lapkričio 24 d. įsakymu Nr. A1-768. Pažymėtina, kad minėta sudaryta Darbo grupė buvo pripažinta netekusiu galios Kretingos rajono savivaldybės administracijos direktoriaus 2025 m. gruodžio 16 d. įsakymu Nr. A1-820. Priemonė įgyvendinta.

	1.2.
	Organizuoti mokymus savivaldybės darbuotojams administracinės naštos mažinimo tema
	2025 m. 
	Organizuoti mokymai
	Bent 50 proc. darbuotojų, rengiančių teisės aktų projektus ir priimančių su jais susijusius sprendimus
	Bendrasis skyrius
	Tikslas – efektyvus administracinės naštos mažinimas savivaldybėje.
	Lietuvos Respublikos ekonomikos ir inovacijų ministerija 2025 m. gruodžio 3 d. organizavo nemokamus mokymus „Reguliavimo naštos mažinimo menas: kaip kurti mažiau varžančią verslo aplinką“ Savivaldybės administracijos darbuotojams. Priemonė įgyvendinta.


	1.3.
	Organizuoti fizinių asmenų ir verslo subjektų apklausas dėl savivaldybės teikiamų viešųjų paslaugų kokybės
	2026 m. 
	Atlikta apklausa
	1 kartą per dvejus metus
	Bendrasis skyrius 
Informacinių technologijų skyrius 

	Tikslas – nustatyti labiausiai abejotinus informacinius įpareigojimus, kurių sukuriama administracinė našta nėra didelė, tačiau jų vykdymas sudaro nepagrįstų nepatogumų fiziniams asmenims ir verslo subjektams.
	Audituojamuoju laikotarpiu fizinių asmenų ir verslo subjektų apklausa dėl savivaldybės teikiamų viešųjų paslaugų kokybės nebuvo organizuota, nes Priemonių plane numatyta atlikti apklausą 2026 metais. Priemonės įvykdymo terminas nepasibaigęs.

	1.4.
	Didinti Savivaldybės ir jai pavaldžių įstaigų parengtų dokumentų, pasirašomų el. parašu, skaičių
	2025, 2026, 2027 m.  
	Parengtų dokumentų, pasirašytų el. parašu, proc.
	2025 m. – 90 proc.
2026 m. – 100 proc.
2027 m. – 100 proc.
	Informacinių technologijų skyrius
	Tikslas – užtikrinti efektyvų darbo procesą Savivaldybėje. 
	Savivaldybė ir jai pavaldžios įstaigos turi visas technines galimybes parengtus dokumentus pasirašyti el. parašu. Priemonė audituojamu laikotarpiu įgyvendinta.

	1.5.
	Diegti naujas ir tobulinti veikiančias informacines sistemas
	2025, 2026, 2027 m. 
	Įdiegtų ar patobulintų informacinių sistemų skaičius
	3 vnt. 
(po 1 kasmet)
	Informacinių technologijų skyrius 
	Tikslas – diegti naujas ir tobulinti jau naudojamas informacines sistemas.
	2025 m. gruodžio 15 d. savivaldybei pavaldžių įstaigų raštinės moduliams DVS „Kontora“ sistemoje buvo įsigytas papildomas savitarnos modulis raštinėms. Priemonės įvykdymo terminas nepasibaigęs.
.

